1.pielikums

**TEHNISKĀ SPECIFIKĀCIJA**

*Rīgas pašvaldības SIA “Rīgas satiksme” dubultā būtiskuma noteikšana*

**Pamatojums:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk – Pasūtītājs). Pasūtītājs ir viens no lielākajiem Rīgas valstspilsētas pašvaldības uzņēmumiem, un tā uzdevums ir sniegt sabiedriskā transporta pakalpojumus saskaņā ar pasūtījuma līgumu un veikt autostāvvietu apsaimniekošanu saskaņā ar deleģēšanas līgumu.

2023. gada 5. janvārī stājās spēkā Eiropas Parlamenta un Padomes 2022. gada 14. decembra direktīva (ES) 2022/2464, ar ko attiecībā uz korporatīvo ilgtspējas ziņu sniegšanu groza Regulu (ES) Nr. 537/2014, Direktīvu 2004/109/EK, Direktīvu 2006/43/EK un Direktīvu 2013/34/ES (CSRD).

Eiropas Komisija 2023. gada 31. jūlijā pieņēma [Eiropas ilgtspējas ziņu sniegšanas standartus (ESRS)](https://eur-lex.europa.eu/legal-content/LV/TXT/HTML/?uri=OJ:L_202302772), saskaņā ar kuriem sabiedrības, uz kurām attiecas CSRD, sagatavos ilgtspējas ziņojumu.

Pamatojoties uz augstāk minēto Pasūtītājam jāizstrādā Korporatīvās pārvaldības ziņojums, kā arī nefinanšu ziņojums jeb Ilgtspējas pārskats. 2022. gadā, piesaistot ārpakalpojumu, Pasūtītājam tika izstrādāta nefinanšu ziņošanas metodika atbilstoši  Globālās ziņošanas iniciatīva (turpmāk - GRI) standartam un Pasūtītājs pārskatus no 2021. gada līdz 2023. gadam gatavoja atbilstoši šai metodikai.

Pasūtītājs Gada pārskatu un konsolidēto gada pārskatu likuma izpratnē ir liela kapitālsabiedrība, kurai sākot no 2025. pārskata gada par ilgtspēju būs jāziņo saskaņā ar Korporatīvās ilgtspējas ziņošanas direktīvu (turpmāk - CSRD) un ar to saistītajiem Eiropas ilgtspējas ziņošanas standartiem (turpmāk - ESRS), kas nosaka nepieciešamību būtiskajās jomās ziņot par uzņēmuma stratēģiju, biznesa modeli, mērķiem un faktiskajiem rezultātiem. Korporatīvās ilgtspējas ziņošanas direktīva ietver arī uzņēmuma vērtību, t.sk. piegādes ķēdes izvērtējumu, iespēju un risku izvērtējumu būtiskajās ilgtspējas jomās.

**Darba izpildes termiņš:** 8 (astoņas) nedēļas no līguma noslēgšanas brīža.

**DARBA UZDEVUMS**

**1. Dubultā būtiskuma izvērtējuma sagatavošana:**

**1.1.** Saskaņā ar ESRS standartiem un nozares specifiskajām prasībām, Pasūtītājam, ietverot, sadarbību, konsultācijas un darba seminārus ar Pasūtītāja pārstāvjiem, sagatavot un iesniegt, sekojošus nodevumus, kas ietver 3 savstarpēji saistītas uzdevumus:

* + 1. izstrādāt ietekmes, riskus un iespējas vērtības ķēdē, tajā skaitā uzmanību pievēršot jomām, kurās ietekme, riski un iespējas ir uzskatāmi par iespējamiem, pamatojoties uz darbības veidu, darījuma attiecībām, ģeogrāfiju un citiem attiecināmiem faktoriem;
		2. novērtēt un sagatavot ietekmes būtiskumu un finanšu būtiskumu, saistībā ar vides, sociālās un pārvaldības ilgtspējas jautājumiem, veikt finanšu būtiskuma aprēķinu;
		3. noteikt attiecināmo datu punktu sarakstu.

**1.2. Dubultā būtiskuma noteikšanas metodikas izstrāde:**

**1.2.1.** Sagatavot vērtības ķēdes ietekmes, risku un iespēju izvērtēšanas metodiku;

**1.2.2.** Sagatavot Pasūtītāja ietekmes būtiskuma un finanšu būtiskuma noteikšanas metodiku.

**2. Nosacījumi:**

**2.1. Darba uzdevuma izpildei:** Kapitālsabiedrību pārvaldību un nozari regulējošie valsts un pašvaldības tiesību akti. Eiropas Savienības, nacionālo un pašvaldības tiesību aktu regulējumi, kas attiecināmi uz transporta nozari kopumā, sabiedriskā transporta pakalpojumu sniegšanu un ilgtspējas jautājumiem.

* + 1. Darba uzdevuma izstrādē aktīvi sadarboties ar Pasūtītāja norādīto kontaktpersonu, saskaņot izstrādāto dokumentāciju.
		2. Darba uzdevumu īstenošanai nepieciešamo darbu semināru skaitu un norises laiku saskaņot ar Pasūtītāja norādīto kontaktpersonu, iesniedzot laika grafiku.
1. **Prasības Izpildītājam:**

**3.1.** Pretendentam un tā piesaistītajam ekspertam nepieciešama iepriekšējā pieredze vērtību ķēdes ietekmes, risku un iespēju izvērtēšanā un dubultā būtiskuma noteikšanā:

**3.1.1.** Pretendentam iepriekšējo 3 (trīs) gadu laikā ir pieredze vismaz 3 (trijos) projektos ilgtspējas ziņojuma sagatavošanā un/vai ilgtspējas stratēģijas izstrādē, kur vismaz 1 (vienam) projektam ir jābūt īstenotam valsts vai pašvaldību kapitālsabiedrību vajadzībām;

**3.1.2.** Pretendenta rīcībā ir ilgtspējas eksperts, kuram iepriekšējo 3 (trīs) gadu laikā ir praktiska pieredze vismaz 2 (divos) projektos ilgtspējas ziņojuma un metodikas sagatavošanā un/vai ilgtspējas stratēģijas izstrādē, kur vismaz 1 (vienam) projektam jābūt īstenotam valsts vai pašvaldību kapitālsabiedrības vajadzībām.